रक्षाबंधन विषयी माहिती जाणून घेत असताना इतिहासाचा संदर्भ घेणे अनिवार्य ठरते. जेव्हा देवता आणि राक्षसांमध्ये घमासान युदध झाले होते, त्यात राक्षसांचा पगडा हा देवतांपेक्षा अधिक भारी होता. त्यांचे सामर्थ्य देवतांपेक्षा अधिक होते. ह्यामुळे देवराज इंद्र अतिशय चिंतातुर झाले होते. देवराज इंद्र यांची अशी अवस्था पाहुन त्यांची धर्म पत्नी इंद्रायणी देखील खुप चिंतीत झाली होती.  मग इंद्रायणीने तिच्या पतीच्या रक्षणासाठी कठोर तपश्चर्या केली आणि त्या कठोर तपश्चर्येतुन एक रक्षाकवच निर्माण केले आणिते रक्षाकवच तिने देवराज इंद्र यांच्या डाव्या हाताच्या मनगटावर बांधले. देवराज इंद्र विजयी होऊन सुखरूप इंद्रलोकी परतले, तेव्हा तो दिवस होता श्रावन पोर्णिमैचा. इंद्रायणीने तयार केलेले कवच हे एका पतीव्रता स्त्रीने आपल्या सौभाग्याच्या रक्षणासाठी तयार केलेले कवच होते. पण यानंतर हीच प्रथा पुढे जाऊन भावाबहिणीच्या नात्यामध्ये देखील वापरली जाऊ लागली. तेव्हापासुन रक्षाबंधन हा सण साजरा केला जातो.